
Hajléktalanok reintegrációs lehetőségének vizsgálata Budapest kulturális intézményein keresztül

Kutatásomban célom megvizsgálni, hogy a jelenleg Budapesten hajléktalanként élő embereknek mekkora hajlandósága lenne a Budapesti kulturális intézmények keretein belül történő reintegrációra, illetve, hogy a kulturális intézmények milyen folyamatokkal, programokkal segíthetnek a hajléktalan emberek életkörülményeinek javításában.
Ahhoz, hogy kutatásom releváns legyen fontosnak tartottam megvizsgálni minden résztvevő álláspontját a témában. Így a kutatásban többféle kutatásmódszertant alkalmaztam. Egy kérdőív keretén belül a magyar lakosság elmondhatta a véleményét a hajléktalanságról és a kulturális intézményekről. Mivel a kutatás célcsoportja a hajléktalanok a Budapesti Módszertani és Szociális központ és Intézményei közreműködésében eljuthattam a Dózsa György úti hajléktalanszállóra, ahol egy vezetett kérdőív keretein belül felmértem a hajléktalanok kulturális intézmény látogatási szokásait és igényeit. Egy interjú keretein belül felmértem továbbá, hogy a budapesti kulturális intézmények mennyire partnerek egy ilyen rendezvény létrehozásában és hogy mi a tapasztalatuk a hajléktalan vendégekkel szemben. Végül pedig egy interjú keretein belül lehetőségem nyílt beszélni a Budapesti önkormányzat egyik szociálpolitikai tanácsadójával, hogy felmérjem, hogy a fővárosi önkormányzat milyen segítséget tud nyújtani egy Budapesten élő hajléktalan személynek.
A lakossági kérdőívre a kérdőív lezártakor összesen 340 kitöltés érkezett, a válaszadók többsége nő nemű volt. A hajléktalanokkal végzett vezetett kérdőívet 30 hajléktalannal sikerült kitöltetni, többségében 61-70 év közötti emberekkel, akik jelenleg is a Dózsa György úti hajléktalan szállón laknak életvitelszerűen. A kulturális intézményi interjúra összesen 8 Budapesti kulturális intézményt kértem fel. Megkeresésemre 5 intézmény válaszolt. Az elkészült interjúkból 3 állami fenntartású intézmény volt ,2 pedig magánfenntartású intézmény. Budapest szociálpolitikai tanácsadójával készült félig strukturált interjú keretein belül megismerhettem az ,,Otthon, Mindenkinek. Fővárosi stratégia az otthontalanság és a hajléktalanság csökkentéséről" című dokumentumot, amelyben részletesen írnak a budapesti hajléktalan emberek helyzetéről, valamint és a Fővárosi Önkormányzat céljairól és vállalt feladatairól is.
Az eredmények alapján elmondható, hogy a hajléktalan embereknek lenne igénye a kulturális intézmények támogató hozzáállására, az intézmények szintén nyitottak és. A magyar lakosság többsége is támogatóan áll a kérdéshez.



